|  |
| --- |
| Jungtinių Amerikos Valstijų Konstitucija |
|  |
| Informacija |
| Valstybė | JAV |
| Priimta | 1787 |
| Ankstesnė | Konfederacijos straipsniai |
| Turinys |
| Valdymo forma | Demokratija |
| Įstatymų leidžiamoji valdžia | Parlamentas |

**Jungtinių Amerikos Valstijų konstitucija** – aukščiausias Jungtinių Valstijų įstatymas. JAV Konstitucija yra teisėtos JAV valdžios pamatas, pagrindžiantis Jungtinių Amerikos Valstijų ir Jungtinių Valstijų federalinės valdžios egzistavimą. Konstitucijoje pateikiama Jungtinių Valstijų federalinės valdžios organizavimo sistema. Dokumentas apibrėžia tris pagrindines valdžios šakas: įstatymų leidžiamąją valdžią, kuri priklauso iš dviejų rūmų sudarytam Kongresui; vykdomąją valdžią, priklausančią prezidentui; ir teisminę valdžią, kurią sudaro Aukščiausiasis teismas ir kiti federaliniai teismai. Be šių šakų organizavimo numatymo, konstitucija taip pat tiksliai apibrėžia, kokius įgaliojimus kiekviena šaka gali vykdyti. Konstitucija taip pat palieka išskirtinai daug teisių atskiroms JAV valstijoms, tokiu būdu sukurdama Jungtinių Valstijų federalinės sistemos valdymą. JAV konstitucija yra trumpiausia ir seniausia rašytinė konstitucija.

Istorija
--------

Filadelfijos konstitucinis suvažiavimas priėmė JAV konstituciją 1787 metų rugsėjo 17 dieną Filadelfijoje, o vėliau ši konstitucija visų žmonių vardu buvo ratifikuota atskirose valstijose vykusiuose suvažiavimuose. Konstitucija nuo jos priėmimo buvo pataisyta 27 kartus. Pirmosios dešimt JAV konstitucijos pataisų yra vadinamos Teisių biliu. „Konfederacijos ir amžinos sąjungos straipsniai" buvo pirmasis dokumentas, laikytas pirmąja JAV konstitucija.Tačiau JAV konstitucija, kaip pagrindinis JAV dokumentas, pakeitė Konfederacijos straipsnius. Konstitucija užima pagrindinę vietą JAV teisėje ir politinėje kultūroje. Šis rašytinio dokumento originalas yra demonstruojamas Nacionalinių archyvų ir dokumentų valdyboje Vašingtone.

Konstitucijos pataisos
----------------------

*Pagrindinis straipsnis – Sąrašas:JAV Konstitucijos pataisos*.
Konstitucijos pakeitimo procedūros aprašytos Konstitucijos 5-ajame straipsnyje. Pasiūlymui pakeisti Konstitucijos nuostatas privalo pritarti du trečdaliai JAV Atstovų rūmų narių ir JAV Senato narių, arba nacionalinė konvencija, kurios gali pareikalauti du trečdaliai valstijų įstatymų leidžiamosios valdžios institucijų. Kai pasiūlymui pritariama vienu iš šių metodų, Kongresas turi nuspręsti, ar pataisą ratifikuoti turės valstijų įstatymų leidžiamosios valdžios institucijos, ar valstijų sušaukti specialūs ratifikavimo susirinkimai. Iki šiol pastarasis pataisos ratifikavimo būdas buvo panaudotas tik kartą, ratifikuojant 21-ąją JAV Konstitucijos pataisą. Pasiūlyta pataisa įsigalioja ir tampa veikiančią JAV Konstitucijos dalimi, kai ją ratifikuoja trys ketvirtadaliai valstijų (šiuo metu 38 ir 50 valstijų). Jokio papildomo veiksmo iš Kongreso ar kitos institucijos pasiekus šią kartelę nereikia, pataisa įsigalioja automatiškai.

Originalūs konstitucijos puslapiai
----------------------------------

* 1 puslapis1 puslapis
* 2 puslapis2 puslapis
* 3 puslapis3 puslapis
* 4 puslapis4 puslapis

Nuorodos
--------

* Nacionalinis konstitucijos centras
* Nacionaliniai archyvai – JAV Konstitucija

Šaltiniai
---------

1. ↑  „U.S. Constitution Center". Nuoroda tikrinta 2008-09-21.
2. ↑  WikiSource. „WikiSource: Constitution of the United States of America". Nuoroda tikrinta 2007-12-16.
3. ↑  Library of Congress. „Primary Documents in American History: The United States Constitution". Nuoroda tikrinta 2007-12-16.
4. ↑  Christian G. Fritz, *American Sovereigns: The People and America’s Constitutional Tradition Before the Civil War* (Cambridge University Press, 2008) at p. 131 [ISBN 978-0-521-88188-3 (noting that „Madison, along with other Americans clearly understood" the Articles of Confederation "to be the first federal Constitution. ")
5. ↑   Casey (1974)
6. ↑  „The Constitutional Amendment Process". National Archives and Records Administration. Nuoroda tikrinta July 27, 2014.
7. ↑  „Proposed Amendments". *Constitution Day Observance Events*. Clayton State University. Suarchyvuotas originalas September 23, 2015. Nuoroda tikrinta July 10, 2014.  Nežinomas parametras `|url-status=` ignored (pagalba)
8. ↑  Neale, Thomas H. „The Proposed Equal Rights Amendment: Contemporary Ratification Issues" (PDF). Congressional Research Service. Suarchyvuotas originalas (PDF) August 31, 2014. Nuoroda tikrinta July 27, 2014.  Nežinomas parametras `|url-status=` ignored (pagalba)